सिविल सर्जन ने जुलाना एसएमओ को दिए घर-घर सर्वे करने के निर्देश
जींद | निडानामें कैंसर पीड़ितों का मामला सामने आने के बाद जिले का स्वास्थ्य विभाग अलर्ट हो गया है। सिविल सर्जन डाॅ. संजय दहिया ने मामले में गंंभीरता बरतते हुए जुलाना के एसएमओ डाॅ. नरेश वर्मा को पत्र लिखकर जांच करने के निर्देश दिए हैं। इसमें कहा गया है कि वे एक टीम गठित कर गांव में घर घर जाकर सर्वे कराएं और रिपोर्ट उन्हें भेजें।
यहथा मामला :निडाना गांव में कैंसर के प्रकोप की जानकारी मिलने के बाद बुधवार को जींद की सामाजिक संस्था जेसीआई चिकित्सकों के एक टीम के साथ गांव पहुंची और कैंसर पीड़ितों से बातचीत की। इस दौरान भारतीय चिकित्सा परिषद के सदस्य एवं कैथल के जिला आयुष अधिकारी डाॅ. जितेंद्र गिल ने आयुर्वेदिक पद्धति से कैंसर के इलाज की जानकारी दी। डाॅ. गिल के अनुसार उनके सर्वे में पाया कि गांव में दस लोगों की कैंसर के कारण मौत हो चुकी है। जबकि 17 व्यक्ति अब भी कैंसर से पीड़ित हैं। उन्होंने कहा कि गांव में कैंसर फैलने का क्या कारण है, इसके बारे में फिलहाल कुछ नहीं बताया जा सकता। लेकिन डब्ल्यूएचओ की गाइडलाइन के मुताबिक यदि किसी गांव में कैंसर के रोगियों की इतनी संख्या है तो वह रेड सिगनल दायरे में आता है। साथ ही उन्होंने आयुर्वेदिक पद्धति से कैंसर से बचाव के नुस्खे ग्रामीणों को समझाए।
^निडाना गांव में कैंसर का प्रकोप संज्ञान में आते ही मैंने जुलाना के एसएमओ डाॅ. नरेश वर्मा को चिट्ठी लिखकर टीम बनाकर गांव में घर-घर जाकर सर्वे कराने के निर्देश दिए हैं। सर्वे के बाद ही इस रोग से पीड़ित मरीजों की संख्या का पता चल पाएगा। साथ ही कैंसर फैलने के कारणों का पता लगाकर विशेष अभियान चलाकर मरीजों को इलाज सुविधा दी जाएगी। -डाॅ. संजय दहिया, सिविल सर्जन जींद।
hin_Deva hin_Deva hin_Deva hin_Deva